Mandela kleinseun kom lig daarvan af na spoedoortredingZondwa Mandela Die Star berig dat Mandela, ŉ direkteur by Aurora, Woensdag in die Randburg landdroshof verskyn het op aanklagte van roekelose en nalatige bestuur. Mandela is op 7 Mei verlede jaar betrap waar hy teen 158 km/h in ŉ 60 km/h-sone gery het. Volgens die gewysigde Nasionale Padverkeerswet moet iemand wat die spoedgrens in stedelike gebiede met 30 km/h oorskry se lisensie opgeskort word. Landdros Hombakazi Thwele het die aanklagte voorlopig teruggetrek hangende die uitslag van ŉ afleidingsprogram. Dit is egter nie duidelik wat die program behels nie. Mandela sal wel gemeenskapsdiens moet doen. Indien hy die program suksesvol voltooi sal alle aanklagte teen hom laat vaar word.